CELEX: 22012D0205
Language: bg
Date: 2012-12-07 00:00:00
Title: Решение на Съвместния комитет на ЕИП № 205/2012 от 7 декември 2012 година за изменение на приложение I (Ветеринарни и фитосанитарни въпроси) към Споразумението за ЕИП

21.3.2013   
            
            
               BG
            
            
               Официален вестник на Европейския съюз
            
            
               L 81/1
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 205/2012
   от 7 декември 2012 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Регламент за изпълнение (ЕС) № 427/2012 на Комисията от 22 май 2012 г. за разширяването на специалните гаранции за салмонелата, установени с Регламент (ЕО) № 853/2004 на Европейския парламент и на Съвета, за да обхванат яйцата, предназначени за Дания (1) следва да бъде включен в Споразумението за ЕИП.
            
         
               (2)
            
            
               В параграф 2 от уводната част на глава I от приложение I към Споразумението за ЕИП конкретно е казано, че „разпоредбите, които се съдържат в глава I от приложение I към Споразумението за ЕИП се прилагат за Исландия, освен за разпоредбите, които се отнасят за живи животни, други освен риби и животни с произход от аквакултури и животински продукти като яйцеклетки, ембриони и сперма. „Когато актът не се прилага или се прилага частично за Исландия, той се посочва във връзка със специфичния акт.“ С цел да се поддържа съгласуваност в Споразумението за ЕИП следва да бъде включено позоваване на настоящия параграф, по отношение на Регламент (ЕО) № 882/2004 на Европейския парламент и на Съвета от 29 април 2004 г. (2), поправен с ОВ L 191, 28.5.2004 г., стр. 1, въведен с Решение на Съвместния комитет на ЕИП № 137/2007 от 26 октомври 2007 г. (3).
            
         
               (3)
            
            
               Настоящото решение се отнася до законодателството относно ветеринарните въпроси. Законодателството по ветеринарни въпроси не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
            
         
               (4)
            
            
               Във връзка с гореизложеното приложение I към Споразумението за ЕИП следва съответно да бъде изменено,
            
         ПРИЕ НАСТОЯЩОТО РЕШЕНИЕ:
   Член 1
   Глава I от приложение I към Споразумението за ЕИП се изменя, както следва:
   
               1.
            
            
               Към точка 11 (Регламент (ЕО) № 882/2004 на Европейския парламент и на Съвета) в част 1.1 се добавя следното:
               „Този акт се прилага за Исландия за областите, посочени в параграф 2 от въвеждащата част.“
            
         
               2.
            
            
               В част 6.1 след точка 17 (Регламент (ЕО) № 853/2004 на Европейския парламент и на Съвета) се вмъква следната точка:
               
                           „17а.
                        
                        
                           
                              32012 R 0427: Регламент за изпълнение (ЕС) № 427/2012 на Комисията от 22 май 2012 г. за разширяването на специалните гаранции за салмонелата, установени с Регламент (ЕО) № 853/2004 на Европейския парламент и на Съвета, за да обхванат яйцата, предназначени за Дания (ОВ L 132, 23.5.2012 г., стр. 8).“
                        
                     
         Член 2
   Текстовете на Регламент за изпълнение (ЕС) № 427/2012 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 8 декември 2012 г., при условие че всички нотификации съгласно член 103, параграф 1 от Споразумението за ЕИП са направени (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 7 декември 2012 година.
      
         
            За Съвместния комитет на ЕИП
         
         
            Председател
         
         Atle LEIKVOLL
      
   
   
      (1)  ОВ L 132, 23.5.2012 г., стр. 8.
   
      (2)  ОВ L 165, 30.4.2004 г., стр. 1.
   
      (3)  ОВ L 100, 10.4.2008 г., стр. 53.
   
      (4)  Без отбелязани конституционни изисквания.